Kuća Stark

Kuća Stark od Zimovrela je jedna od velikih kuća Vesterosa i zaštitnik Severa. Pre osvajanja Targarjena bili su Kraljevi na Severu, a od tada nose titulu Zaštitnik severa do proglašenja Roba Starka za Kralja na Severu. Njihovo sedište je Zimovrel, drevni zamak poznat po svojoj snazi. Njihov grb je sivi jezovuk u trku preko ledeno belog polja, a jedni su od retkih čije reči, Zima dolazi, upozoravaju na opasnost umesto na veličanje kuće. Nihova religija su Stari bogovi šume. Pripadnike ove kuće odlikuje mršava građa, dugačko lice, crna kosa i sive oči iako su Edardova deca (sem Arje) nesledila kestenjastu kosu i plave oči Tulijevih. Nekoliko glavnih likova iz knjige su članovi ove kuće.

Istorija
Starkovi su potomci Prvih ljudi. Vode poreklo od Brendona Zidara, drevne ličnosti iz Doba heroja koja je hiljadama godina ranije sagradila Zimovrel i Zid. Starkovi su bili Kraljevi zime na severu hiljadama godina, još od vremena Brendona Zidara. Još otkad je Brendon sagradio Zid, Starkovi su prijatelji Noćne straže i iz svake generacije po jedan Stark pristupa Noćnoj straži. Čak se smatra da je Noćni kralj, 13. Lord zapovednik Noćne straže bio Stark. Starkovi su često pristizali Noćnoj straži u pomoć prilikom napada divljana predvođenim Kraljem s one strane Zida.

Tokom svoje vladavine na Severu duge hiljadama godina Boltonima je zabranjeno da ubijaju deranjem, izgrađena je Vučuja tvrđava koja je u više navrata darovana sinovima i unucima kraljeva na Severu dok konačno nije pripala Menderlijima koji su iz Hvata došli pod okrilje Kralja na Severu. Kralj Rikard je porazio vladara Vrata i oženivši njegovu ćerku uveo Vrat pod okrilje Zimovrela. Karstarkovi su nastali kada je Karlon Stark, kraljev brat pomogao u slamanju pobune Boltona i bio nagrađen Kradomom. Mormontima su darovana Medveđa ostrva koja je kralj Rodrik Stark osvojio od gvozden-rođenih. Starkovi su se borili i sa Erinima oko Tri sestre na kraju im prepuštajući ova ostrva. Poslednji Kralj na Severu iz porodice Stark je bio Toren, poznat i kao Kralj-koji-je-kleknuo. Videvši Egonove zmajeve, a da bi sačuvao svoj narod Toren je predao krunu Egonu Osvajaču i od tada su Starkovi nosili titulu Zaštitnika Severa sve do proglašenja Roba Starka za kralja.

Oko 213. Godine N.O. Starkovi su se susreli sa problemima oko nasleđivanja. Naime, u borbama sa divljanima predvođenim Rejmunom Riđobradim stradalo je nekoliko lordova iz porodice Stark ostavivši Berona Starka za gospodara kuće. Međutim, kako je on ubrzo podlegao povredama zadobijenim u borbama sa Dagonom Grejdžojem i gvozden-rođenima njegova udovica je započela borbu sa četiri druge udovice oko toga ko će ga naslediti.

Nedavni događaji
U bliskoj istoriji, posle navodne otmice Lijene Stark, ćerke Rikarda Starka i verenice Roberta Barateona, od strane princa Regara Targarjena i ubistva njenog oca i brata Brendona od strane Ludog kralja izbija rat koji je nazvan Robertova buna. Rat su započeli Robert Barateon i Edard Stark, mladji brat, sa namerom da svrgnu Ludog kralja i povrate Lijenu. Završen je smrću Regara i njegove porodice, Lijene, Ludog kralja, a na presto je došao Robert. Edard, oženjen Kejtlin Tuli, ranije verenom za njegovog brata Brendona, je otišao na Sever da vlada u kraljevo ime donevši sa sobom kopile koje je napravio tokom rata.

Još jedan rat koji su vodili bilo je gašenje bune Belona Grejdžoja koji je želeo da se proglasi kraljem Gvozdenih ostrva. Posle slamanja bune Edard je sa sobom kao taoca poveo Belonovog najmlađeg sina Teona.

Edard Stark, pozvan posle nekoliko godina da preuzme ulogu Kraljeve desnice, nedorastao prljavim igrama na dvoru gubi život a njegov najstariji sin Rob koga vazali proglašavaju Kraljem na Severu kraće po osvetu. Iako mlad Rob pobeđuje u svim bitkama i to mnogo iskusnije vojskovođe zahvaljujući svojoj naivnosti i on gine. Tako zbog niza okolnosti koje im nisu bile naklonjene deca Starkovih lutaju po zemlji (Sansa), iza Zida (Bren i Rikon) ili po slobodnim gradovima(Arja) i smatraju se mrtvima.

Umesto Starkovih, ukazom Kralja na Gvozdenom prestolu, na Severu sada vladaju Boltonovi, nagrađeni za izdaju svojih sizerena i spaljivanje Zimovrela.

Kuća Stark na kraju trećeg veka

 * Rikard Stark, glava kuće, ubijen od strane Ludog kralja
 * Brendon Stark, najstariji sin i naslednik Zimovrela, veren za Kejtlin Tuli, takođe ubijen od strane Ludog kralja
 * Edard (Ned) Stark, mlađi sin, Gospodar Zimovrela, Kraljeva desnica, ubijen u Kraljevoj luci
 * Lijena Stark, jedina ćerka lorda Rikarda, verenica Roberta Barateona, umrla pod nerazjašnjenim okolnostima u Kuli zadovoljstva posle navodne otmice od strane Regara Targarjena[[File:Catelyn-and-Robb-with-Rodrik-and-Greatjon-catelyn-tully-stark-31147030-1280-720.png|thumb|216px|Kejtlin Stark sa sinom i njegovim vazalima]]
 * Bendžen Stark, najmlađi sin lorda Rikarda, pristupio Noćnoj straži, kao Prvi izvidnik nestao s one strane Zida
 * Kejtlin Stark, od kuće Tuli, udata za Edarda Starka posle ubistva njegovog brata Brendona, veruje se da je ubijena na Crvenoj svadbi
 * Rob Stark, najstariji zakoniti sin Edarda i Kejtlin Stark, njegov naslednik, proglašen Kraljem na Severu 800px-Tomasz_Jedruszek_Battle_for_Westeros.jpg strane svojih vazala, oženjen Džejn Vesterling, ubijen na Crvenoj svadbi zajedno sa njegovim jezovukom Sivim vetrom
 * Sansa Stark, starija ćerka Edarda i Kejtlin Stark, odgajana kao dama, bivša verenica Džofrija Barateona, udata za Tiriona Lanistera, živi u Gnezdu sokolovom pod imenom Alejna Kamena, kopile Petira Bejliša. Njen jezovuk Lejdi ubijen je tokom putovanja za Kraljevu luku po naređenju kraljice Sersei.
 * Arja Stark, mlađa ćerka Edarda i Kejtlin Stark, zainteresovana za mačevanje umesto veza, posle smrti lorda Edarda luta Slobodnim gradovima. Njen jezovuk Nimerija je izgubljen u Rečnim zemljama
 * Brendon (Bren) Stark, četvrto dete Edarda i Kejtlin Stark, naslednik Zimovrela i Severa, nepokretan,varga
 * Rikon Stark, najmlađe dete Edarda i Kejtlin Stark, zajedno sa Brenom boravi na Skagosu. Prati ga jezovuk Čupavko
 * Džon Snežni, kopile Edarda Starka čije poreklo nije do kraja razjašnjeno, 998. Lord zapovednik Noćne straže, izboden nožem od strane svoje braće iz Noćne straže. Njegov beli jezovuk se zove Duh.

Domaćinstvo Zimovrela

 * meštar Luvin, savetnik, učitelj i lekar.
 * Ser Rodrik Kasel, kastelan.
 * Veliki Valder i Mali Valder, štićenici Kejtlin Stark.
 * stara Nen, pripovedačica, nekad dojilja.
 * Hodor, Nenin praunuk, slaboumni konjušar.
 * Miken, kovač i oružar.
 * Oša, divljanka uhvaćena u Vučjoj šumi, kasnije radnica u kuhinji.
 * Džoset, konjušar i dreser pasa.
 * obrednik Čejl, ključar biblioteke i obredišta u zamku.
 * nekoliko gardista i njihova deca.
 * Teon Grejdžoj, poznat i kao 'Teon Izdajnik' i 'Smrad', talac i štićenik lorda Edarda.

Kuće zaklete na vernost
Najpoznatiji vazali kuće Stark su: Pored njih treba pomenuti I planinske klanove kao što su Flint, Nori, Lidl...
 * Bolton od Užasnika,
 * Glover od Čardaka Šumskog,
 * Mormont od Medveđeg ostrva,
 * Dastin od Mogila,
 * Menderli od Belih sidrišta,
 * Rid od Sivotočke motrilje,
 * Amber od Poslednjeg ognjišta,
 * Flint od Udovičinog bdenja,
 * Karstark od Kardoma,
 * Tolhart od Torenovog trga,
 * Servin od Servinovog zamka,
 * Hornvud od Hornvuda,
 * Lok od Starozamka.